Beat 'em up (tamién conoixiu como brawler, beat 'em all u belt scroller) ye un subchenero de videochuegos d'acción que presienta un combate cuerpo a cuerpo entre lo protagonista y una cantidat increyiblement gran d'oponents. Os beat 'em up tradicionals tienen puesto en libels bidimensionals (2D) de desplazamiento, mientres que una serie de chuegos modernos presientan entornos tridimensionals (3D) mas ubiertos con un numero encara mayor d'enemigos. Lo modo de chuego tiende a seguir as convencions d'o chenero arcade, como estar simple d'aprender pero dificil de dominar, y lo sistema de combate tiende a estar mas desembolicau que atros chuegos d'acción de desplazamiento lateral. Lo chuego cooperativo pa dos chugadors y os personaches pa multiples chugadors tamién son partis distintivas d'o chenero. A mayoría d'istos chuegos tienen puesto en entornos urbans y presientan tramas basadas en a luita contra lo crimen y la venganza, encara que qualques chuegos pueden emplegar temas historicos, de sciencia ficción u de fantesía.